3.  การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์และบริการ

  ผลิตภัณฑ์และบริการหลักของบริษัทฯ สามารถแบ่งออกเป็น 3 ประเภท ดังต่อไปนี้

1.  ผลิตภัณฑ์ชิ้นส่วนเหล็กที่ใช้ในอุตสาหกรรม

  ได้แก่ การนำเหล็กม้วนมาตัดจำหน่ายและการให้บริการรับจ้างตัดเหล็กของลูกค้า โดย

ผลิตภัณฑ์ที่ได้จะมี 2 ลักษณะ คือ เหล็กแผ่น (Cutting Sheet) และเหล็กม้วน (Slitting
Coil)

เหล็กที่ใช้ในอุตสาหกรรมการผลิตเป็นผลิตภัณฑ์และบริการหลักที่ทำรายได้ให้แก่บริษัทฯ แบ่งเป็น 2
กรณี ดังต่อไปนี้

  1.1 การตัดเหล็กจำหน่าย

บริษัทฯ
จะเป็นผู้นำเข้าหรือซื้อเหล็กในประเทศมาตัดหรือแปรรูปตามขนาดที่ต้องการและจำหน่ายเป็นชิ้นส่วนเหล็กขั้นต้นให้แก่ลูกค้า

2.  การบริการรับจ้างตัดเหล็ก

  บริษัทฯ มีการให้บริการรับจ้างตัดเหล็กของลูกค้า โดยที่ลูกค้าจะเป็นผู้สั่งซื้อ

เหล็กเองและนำมาให้บริษัทฯ ตัดหรือแปรรูปเป็นชิ้นส่วนโลหะเหล็กตามต้องการ โดยบริษัทฯ
จะคิดเฉพาะรายได้จากการให้บริการตัดเหล็ก

บริษัทฯ สามารถจัดสรรเหล็กทุกขนาดและทุกประเภท
โดยใช้เครื่องจักรอันทันสมัยและมีประสิทธิภาพสูง
ซึ่งแปรรูปได้ทั้งเหล็กแผ่นและเหล็กม้วนที่มีความหนา ตั้งแต่ 0.25-12 มิลลิเมตร
และความกว้างได้ถึง 2,000 มิลลิเมตร โดยไม่จำกัดความยาว ผลิตภัณฑ์ที่ได้มี 2 ลักษณะ คือ

เหล็กแผ่น (Cutting Sheet)
ได้แก่การนำเหล็กม้วนที่มีขนาดความกว้างตามที่ต้องการมาตัดเพื่อให้ได้เหล็กแผ่นตามขนาด
หน้ากว้างและความยาวที่ลูกค้าต้องการ

เหล็กม้วน (Slitting Coil) ได้แก่การนำเหล็กม้วนใหญ่ (Mother Coil)
ตามชนิดที่ลูกค้าระบุมาตัดตามขนาดหน้ากว้างของเหล็ก
และม้วนกลับเพื่อที่จะจำหน่ายเป็นเหล็กม้วนเล็กตามความกว้างที่ต้องการ
โดยลูกค้าที่สั่งซื้อเหล็กม้วนนี้จะต้องไปตัดหรือขึ้นรูปเพื่อผลิตชิ้นงานต่อไป

สำหรับผลิตภัณฑ์เหล็กที่ได้ทั้งเหล็กแผ่น (Cutting Sheet) และเหล็กม้วน (Slitting Coil)
ขนาดต่าง ๆ จะถูกนำไปใช้ในอุตสาหกรรมต่อเนื่องต่าง ๆ ที่สำคัญ ได้แก่ อุตสาหกรรมยานยนต์,
เครื่องใช้ไฟฟ้า-อิเล็กโทรนิกส์, เฟอร์นิเจอร์ และอุตสาหกรรมต่าง ๆ
ที่ใช้เหล็กเป็นวัตถุดิบในกระบวนการผลิต

2.  ผลิตภัณฑ์ชิ้นส่วนวัสดุก่อสร้าง

  ประกอบด้วยชิ้นส่วนเหล็กที่ใช้ในอุตสาหกรรมการก่อสร้าง ซึ่งบริษัทฯ เป็นผู้นำเข้า

เหล็กเคลือบ เพื่อนำมาผลิตพร้อมทั้งให้บริการติดตั้ง โดยผลิตภัณฑ์ชิ้นส่วนวัสดุก่อสร้าง ได้แก่
เหล็กเคลือบผิวขึ้นรูป ( Corrugated Coated Sheet )
ซึ่งเป็นผลิตภัณฑ์ที่ใช้เป็นส่วนประกอบของอาคารทุกประเภท ทั้งภายในและภายนอก โดยบริษัทฯ
เป็นผู้นำเข้าเหล็กเคลือบประเภทต่าง ๆ มารีดลอนขึ้นรูป
โดยใช้เครื่องจักรที่ทันสมัยและสามารถผลิตได้ความยาวตามที่ต้องการ
และผลิตภัณฑ์ที่ได้จะมีรูปแบบตามลักษณะการใช้งาน

ได้แก่ เหล็กแผ่นที่ใช้ทำหลังคา ผนัง ฝ้า เพดาน บานเกร็ด ช่องลม และแผ่นปูพื้น เป็นต้น
โดยผลิตภัณฑ์

ดังกล่าวมีความสวยงาม แข็งแรง ทนทาน น้ำหนักเบาและสามารถติดตั้งได้รวดเร็ว

  ผลิตภัณฑ์ชิ้นส่วนวัสดุก่อสร้าง ที่ผลิตจากเหล็กเคลือบผิวและรีดลอนขึ้นรูป โดยใช้

เครื่องจักรที่ทันสมัยผลิตได้โดยไม่จำกัดความยาว และสามารถผลิตจากเหล็กเคลือบประเภทต่าง ๆ
ได้ดังนี้

-   เหล็กเคลือบอลูมิเนียม (Aluminized Coating)

-   เหล็กเคลือบสังกะสีเคลือบสี (Galvanized Colored)

-   เหล็กเคลือบอลูมิเนียมผสมสังกะสีเคลือบสี (Aluzinc Colored)

-   เหล็กเคลือบอลูมิเนียมผสมสังกะสี (Aluzinc)

-   เหล็กเคลือบสังกะสี (Galvanized)

  สำหรับผลิตภัณฑ์ชิ้นส่วนวัสดุก่อสร้างนั้นเป็นการนำเหล็กม้วนไปขึ้นรูปและติดตั้ง

โดยส่วนใหญ่บริษัทฯ จะเป็นผู้ออกแบบและติดตั้งให้
บริษัทฯจะผลิตชิ้นส่วนวัสดุก่อสร้างตามที่ออกแบบไว้ ซึ่งอาจขายโดยตรงแก่ลูกค้า
หรือนำไปติดตั้งให้ลูกค้ายังสถานที่ต่าง ๆ ด้วย

นอกจากนี้ยังมีผลิตภัณฑ์เหล็กขึ้นรูปชนิดต่าง ๆ (Structure Steel) ได้แก่
เหล็กกลวงสำหรับก่อสร้าง ราวเหล็กลูกฟูกกันรถ และเสากลมเรียวที่ใช้สำหรับติดตั้งโคมไฟ เป็นต้น

  ผนังสำเร็จรูปอเนกประสงค์ (Steel Panel) ผนังสำเร็จรูปที่ผลิตจากเหล็กเคลือบกันสนิม

และเคลือบผิวด้วยสีคุณภาพสูงหลังขึ้นรูป โดยการพับขอบทุกด้าน ทำให้ผิวหน้ามีลักษณะเป็นแผ่นเรียบ
จึงติดตั้งได้ทั้งลักษณะเรียบและโค้งมนตามต้องการ สามารถใช้ได้ทั้งภายในและภายนอกอาคาร
หรือหุ้มเสาอาคารได้อย่างสวยงาม ออกแบบรูปทรงได้หลากหลาย มีความทนทาน
และมีน้ำหนักเบากว่าผนังทั่วไป ผลิตภัณฑ์ดังกล่าวผลิตภายใต้ลิขสิทธิ์จาก “Tsukiboshi”
ซึ่งเป็นผู้ผลิตชั้นนำจากประเทศญี่ปุ่น
โดยบริษัทฯจะเป็นผู้ออกแบบและซื้อผนังสำเร็จรูปมาเพื่อดำเนินการติดตั้งให้ลูกค้า

  โครงสร้างสำเร็จรูป 3 มิติ (Space Frame) เป็นโครงสร้างสำเร็จรูปในระบบ 3 มิติ โดย

มีส่วนประกอบคือ ท่อ (Pipe) คอนเนคเตอร์ (Connector) ที่ทำหน้าที่เป็นตัวยึด และบอลล์
(Ball) ที่เป็นตัวประกอบหลักโดยเป็นจุดศูนย์กลางยึดประกอบร่วมกับท่อในแต่ละจุด
ซึ่งสามารถออกแบบรูปทรงได้อย่างอิสระทั้งอาคารรูปทรงแบบราบ รูปทรงกระบอก
หรือผิวโค้งซับซ้อนได้ตามต้องการ และออกแบบระยะห่างระหว่างเสาได้มากกว่า 100 เมตร
จึงเหมาะสำหรับอาคารแสดงสินค้า ยิมเนเซียม อาคารสนามกีฬาในร่ม

โรงแรม ห้างสรรพสินค้า และอาคารสำนักงานต่าง ๆ ที่ต้องการพื้นที่กว้างขวางและไม่มีเสาภายใน
สำหรับผลิตภัณฑ์โครงสร้างสำเร็จรูป 3 มิตินั้น บริษัทฯ
จะเป็นผู้ออกแบบโครงสร้างและสั่งซื้อส่วนประกอบต่าง ๆ
เพื่อนำมาประกอบพร้อมทั้งติดตั้งให้แก่ลูกค้า

3.  ผลิตภัณฑ์ปั๊มขึ้นรูปโลหะ และผลิตภัณฑ์อื่น ๆ

  ได้แก่การขึ้นรูปชิ้นส่วนเหล็กในลักษณะสำเร็จรูปหรือกึ่งสำเร็จรูป ซึ่งจะได้ชิ้นส่วน

เหล็กที่จะนำไปใช้ในการผลิตในอุตสาหกรรมต่าง ๆ นอกจากนี้ยังมีการแปรรูปท่อเหล็ก (Steel
Pipe) เพื่อจำหน่ายให้แก่ลูกค้าตามขนาดที่ต้องการ

  บริษัทฯ มี Blanking Line และ Forming Line โดยมีเครื่อง Press และเครื่อง Bender
  ไว้

สำหรับขึ้นรูปเหล็กแผ่นให้ในกรณีที่ลูกค้าต้องการความสะดวกในการใช้งาน
ซึ่งสามารถผลิตชิ้นงานได้หลากหลายรูปแบบ โดยการปั๊มชิ้นส่วนในลักษณะสำเร็จรูปหรือกึ่งสำเร็จรูป
เช่น ชิ้นส่วนยานยนต์ ชิ้นส่วนเครื่องใช้ไฟฟ้า แกนกลางเหล็กม้วนและหีบห่อเหล็กม้วน เป็นต้น
ทั้งนี้เพื่อเป็นการเพิ่มการบริการลูกค้าให้ได้หลากหลายรูปแบบสำหรับลูกค้าที่ต้องการบริการที่ครบวงจร
โดยการขึ้นรูปเหล็กแผ่นของบริษัทฯ มี 2 กรณี ดังนี้

  การขึ้นรูปเหล็กแผ่นเพื่อจำหน่าย ในกรณีลูกค้าต้องการให้ปั๊มชิ้นส่วนเหล็ก บริษัทฯ

จะนำเหล็กของบริษัทฯ ไปเข้าขั้นตอนขึ้นรูปให้ตามแบบที่ต้องการและขายเป็นชิ้นส่วนโดยบริษัทฯ
จะคิดค่าเหล็กรวมค่าบริการจากลูกค้า

การรับจ้างขึ้นรูปเหล็กแผ่น ลูกค้านำเหล็กแผ่นมาให้บริษัทฯ ขึ้นรูปตามแบบที่ต้องการ โดยบริษัทฯ
จะคิดเฉพาะค่าบริการจากลูกค้า นอกจากนี้ยังมีผลิตภัณฑ์อื่นๆ ในลักษณะของท่อเหล็ก ซึ่งบริษัทฯ
จะตัดจำหน่ายตามขนาดความหนา เส้นผ่าศูนย์กลางและความยาวที่ลูกค้าต้องการ

ผลิตภัณฑ์ชิ้นส่วนเหล็กของบริษัทฯ ที่ผลิตตามความต้องการของลูกค้า (Job Order)
สามารถนำไปใช้เป็นวัตถุดิบในการผลิตของอุตสาหกรรมต่อเนื่องต่างๆ เช่น

อุตสาหกรรมก่อสร้าง : ใช้เหล็กในการทำหลังคา โครงหลังคา แผ่นปูพื้น ผนัง ฝ้าเพดาน 

 วงกบ ราวลูกฟูก คาน เสาไฟฟ้า และสะพาน เป็นต้น

อุตสาหกรรมยานยนต์ : ใช้เหล็กในส่วนประกอบการผลิตรถยนต์ รถตู้ รถบรรทุก 

 รถจักรยานยนต์ รถจักรยาน เรือ ล้อเลื่อน อากาศยาน รถไฟ และรถราง เป็นต้น

อุตสาหกรรมเครื่องใช้ไฟฟ้า : ใช้เหล็กเป็นส่วนประกอบในการผลิตเครื่องกำเนิดไฟฟ้า 

และอิเล็กโทรนิกส์ เครื่องซักผ้า เครื่องปิ้งขนมปัง เครื่องบันทึกเสียงและภาพ 

 เครื่องทำน้ำอุ่น เครื่องปรับอากาศ เครื่องรับโทรทัศน์ 

 เครื่องคอมพิวเตอร์ ตู้เย็น เครื่องเสียง หม้อหุงข้าว เครื่องคำนวณ 

 เครื่องครัว เตาแก๊ส เตาอบ และพัดลม เป็นต้น

อุตสาหกรรมเฟอร์นิเจอร์ : ใช้เหล็กเป็นส่วนประกอบของเฟอร์นิเจอร์ที่ใช้ในสำนักงาน 

 สถาบันการศึกษา สถาบันการเงิน และห้างสรรพสินค้า ได้แก่ 

 โต๊ะ เก้าอี้ ฉากกั้น ตู้นิรภัย และตู้ชนิดต่าง ๆ ชั้นวางของ 

 และเวทีสำเร็จรูป เป็นต้น

อุตสาหกรรมอื่น ๆ : ใช้เหล็กเป็นชิ้นส่วนในอุตสาหกรรมทุกประเภทตามที่

ลูกค้าต้องการ

สิทธิหรือข้อจำกัดในการประกอบธุรกิจ

บริษัทฯ
ได้รับอนุมัติจากคณะกรรมการส่งเสริมการลงทุนให้ได้รับสิทธิและประโยชน์ตามพระราชบัญญัติส่งเสริมการลงทุน
พ.ศ. 2520 เฉพาะประเภทผลิตชิ้นส่วนโลหะ ตามบัตรส่งเสริมเลขที่ 1700/2538 ลงวันที่ 18
กันยายน 2538 โดยได้รับสิทธิประโยชน์ ดังนี้

-   ยกเว้นภาษีเงินได้นิติบุคคล เป็นเวลา 8 ปี (สิ้นสุดปี 2547)

-   ลดหย่อนภาษีนิติบุคคล ในอัตราร้อยละ 50 ของอัตราปกติเป็นเวลา 5
    ปีจากพ้นกำหนดการยกเว้นภาษีเงินได้นิติบุคคล (สิ้นสุด ปี 2552)

-   การหักค่าขนส่ง ไฟฟ้า ประปา เป็น 2 เท่าในการคำนวณภาษีเงินได้นิติบุคคล มีกำหนด 10
    ปีตั้งแต่มีรายได้ (สิ้นสุด ปี 2549)

(2) การตลาดและภาวะการแข่งขัน

การตลาด

(1) กลยุทธ์ทางการตลาด

1.  บริษัทฯ มีผลิตภัณฑ์ที่มีคุณภาพและมาตรฐานเทียบเท่ามาตรฐานอุตสาหกรรม (มอก.)
    ของกระทรวงอุตสาหกรรม, Japanese Industrial Standard of Japan (JIS),
    Underwriters Laboratories Inc. of USA (UL), และ British Standard of
    England (BS) เนื่องจากมีแหล่งวัตถุดิบที่มีคุณภาพดี
    และผลิตจากเครื่องจักรที่มีประสิทธิภาพสูง การใช้เทคโนโลยีอันทันสมัย
    รวมทั้งมีการควบคุมคุณภาพสินค้าให้เป็นไปตามมาตรฐาน

2.  บริษัทฯ พัฒนาและเอาใจใส่ในด้านคุณภาพ และได้รับการรับรองระบบคุณภาพ ISO 9001 และ
    ISO 14001 จาก RWTÜV (Thailand) Limited
    เพื่อสร้างความมั่นใจกับลูกค้าว่าสินค้าของบริษัทฯ มีคุณภาพดี
    และจัดส่งทันเวลาตามความต้องการของลูกค้า

3.  บริษัทฯ มีผลิตภัณฑ์หลายประเภท โดยมีระบบควบคุมสินค้าคงคลังที่มีประสิทธิ-ภาพ
    และมีวัตถุดิบให้เลือกได้มาก
    ทำให้สามารถตอบสนองความต้องการของลูกค้าในการสำรองวัตถุดิบไว้อย่างเพียงพอ

4.  บริษัทฯ สามารถจัดส่งผลิตภัณฑ์ให้แก่ลูกค้าได้ทันต่อความต้องการ
    โดยมีการวางแผนการจัดเก็บสต๊อกวัตถุดิบตลอดจนการวางแผนการผลิตอย่างเหมาะสม
    จึงทำให้กระบวนการผลิตดำเนินไปอย่างมีประสิทธิภาพ ซึ่งผลิตภัณฑ์ต่าง ๆ
    จะได้รับการบรรจุหีบห่อตามมาตรฐานที่กำหนดเพื่อจัดส่งให้แก่ลูกค้าได้ตรงเวลา

5.  บริษัทฯ มีการให้บริการได้หลายรูปแบบและครบวงจร โดยการผลิตที่มีประสิทธิ-ภาพ
    จึงทำให้สามารถจัดสรรเหล็กให้ได้ขนาด ตามรูปแบบที่ลูกค้าต้องการ

6.  บริษัทฯ ใช้ระบบคอมพิวเตอร์ที่ทันสมัยในการควบคุมระบบงาน
    โดยเฉพาะในการจัดเก็บสต๊อกสินค้าและการผลิต
    จึงทำให้มีการสำรองวัตถุดิบได้อย่างเพียงพอในระดับที่เหมาะสม
    รวมทั้งมีปริมาณเศษเหล็กที่เกิดขึ้นในกระบวนการผลิตในปริมาณน้อย

7.  บริษัทฯ มีทีมงานวิศวกรและผู้เชี่ยวชาญจากต่างประเทศที่มีประสบการณ์ให้คำปรึกษา
    และแนะนำ จึงทำให้เลือกสรรวัตถุดิบที่มีคุณภาพ และใช้กรรมวิธีการผลิตที่มีประสิทธิภาพ
    ซึ่งเป็นการยอมรับและความมั่นใจในการผลิตผลิตภัณฑ์ของบริษัทฯ ให้แก่ลูกค้าเป็นอย่างดี

8.  บริษัทฯ มีบริการหลังการขาย
    โดยมีทีมงานผู้เชี่ยวชาญให้คำปรึกษาในกรณีที่ลูกค้ามีปัญหาด้านการผลิต

(2) ลักษณะของลูกค้าและความสัมพันธ์ระหว่างลูกค้ากับบริษัทฯ

  ลูกค้าของบริษัทฯ ประกอบด้วยกลุ่มผู้ประกอบการในอุตสาหกรรมต่าง ๆ ที่ใช้

เหล็กเป็นวัตถุดิบในการผลิต ได้แก่ อุตสาหกรรมรถยนต์ เครื่องใช้ไฟฟ้าและอิเล็กโทรนิกส์
และอุตสาห-กรรมเฟอร์นิเจอร์ อุตสาหกรรมก่อสร้างและอื่น ๆ เป็นต้น โดยที่ลูกค้าของบริษัทฯ
มีทั้งลูกค้าประจำและ

ลูกค้าทั่วไปที่อยู่ในอุตสาหกรรมทั้งขนาดใหญ่ ขนาดกลาง และขนาดเล็ก
นอกจากนี้ยังมีกลุ่มลูกค้าที่อยู่ในอุตสาหกรรมการก่อสร้าง ได้แก่ บริษัทรับเหมาก่อสร้าง
เจ้าของกิจการ หน่วยงานราชการ ตลอดจนบริษัท

ก่อสร้างร่วมทุนระหว่างไทยและญี่ปุ่น เป็นต้น

ในด้านความสัมพันธ์กับลูกค้านั้น บริษัทฯ
มีการส่งเสริมการขายให้ลูกค้าประจำและลูกค้าทั่วไปโดยให้คำแนะนำและคำปรึกษาเกี่ยวกับผลิตภัณฑ์จากผู้เชี่ยวชาญทางด้านเหล็กทั้งในและต่างประเทศ
โดยทีมงานวิศวกรและช่างที่ชำนาญคอยควบคุมและตรวจสอบผลิตภัณฑ์ของบริษัทฯ
เพื่อให้คุณภาพของงานเป็นไปตามมาตรฐานที่ลูกค้าต้องการ ซึ่งเป็นผลมาจากการที่บริษัทฯ
มีประสบการณ์ในธุรกิจการผลิตชิ้นส่วนเหล็กมานานกว่า 19 ปี
และลูกค้าส่วนใหญ่มีการติดต่อและมีความสัมพันธ์กันยาวนาน โดยมีการให้ความร่วมมือกันดีตลอดมา
ทั้งนี้ไม่มีลูกค้ารายใดหรือกลุ่มใดที่บริษัทฯต้องพึ่งพิงเป็นพิเศษ หรือมียอดทางการค้าต่อกันมากกว่า 30
เปอร์เซนต์ขึ้นไป

(3) การจำหน่ายและช่องทางการจำหน่าย

1.  การจำหน่ายให้ผู้ประกอบการในอุตสาหกรรมการผลิต

  บริษัทฯ มีการจำหน่ายส่วนใหญ่ให้แก่ผู้ประกอบการในอุตสาหกรรมการ

ผลิต โดยมีนโยบายเน้นไปที่อุตสาหกรรมขนาดใหญ่และขนาดกลาง
ลูกค้าในกลุ่มนี้จะใช้เหล็กในปริมาณมากและมีปริมาณการใช้ที่แน่นอน และมีการติดต่อกันเป็นประจำ
ซึ่งลูกค้าจะแจ้งปริมาณความต้องการใช้เหล็ก และมีคำสั่งซื้อมายังบริษัทฯ ล่วงหน้าประมาณ 1-2
เดือน เพื่อให้สำรองเหล็กได้ทันความต้องการ
สำหรับการขายผลิตภัณฑ์จะเป็นการกำหนดวงเงินเครดิตตั้งแต่ 1-3
เดือนทั้งนี้ขึ้นอยู่กับลูกค้าแต่ละราย โดยการจำหน่ายจะมีพนักงานขายไปติดต่อกับผู้ซื้อโดยตรง
หรือลูกค้าติดต่อเข้ามายังบริษัทฯ

2.  การจำหน่ายให้ผู้ประกอบการในอุตสาหกรรมการก่อสร้าง

  บริษัทฯ มีการจำหน่ายให้ผู้ประกอบการอุตสาหกรรมก่อสร้าง โดยมีการ

จำหน่ายให้กับกลุ่มลูกค้าประจำ ได้แก่ บริษัทก่อสร้างร่วมทุนระหว่างไทย-ญี่ปุ่น
ซึ่งเป็นบริษัทก่อสร้างขนาดใหญ่และขนาดกลาง เป็นบริษัทที่รับเหมาก่อสร้างครบวงจรเป็นส่วนใหญ่
นอกจากนี้ยังมีกลุ่มลูกค้าโรงงานอุตสาหกรรมตลอดจนคลังเก็บสินค้า
โดยการจำหน่ายให้กับลูกค้าจะเป็นการขายตามโครงการโดยบริษัทฯจำหน่ายโดยตรงผ่านพนักงานการตลาดของบริษัทฯ

นอกจากนี้บริษัทฯ มีการจำหน่ายโดยตรงให้กับกลุ่มลูกค้าทั่วไป
โดยการติดต่อผ่านบริษัทรับเหมาก่อสร้างทั่วไป สถาปนิก
บริษัทออกแบบหรือเจ้าของโครงการโดยตรง หรือหน่วยงานราชการ เพื่อกำหนดรูปแบบ
วัสดุอุปกรณ์ที่ใช้ให้เหมาะสมกับความต้องการแต่ละของโครงการ ได้แก่ โรงงานอุตสาหกรรม
คลังสินค้า ยิมเนเซียม สถานีบริการน้ำมัน อาคาร โรงเรียน โรงพยาบาล โรงแรม
ห้างสรรพสินค้า บ้านพักอาศัย และโรงเก็บเครื่องบิน เป็นต้น

3.  นโยบายการตั้งราคาขาย

  บริษัทฯ พิจารณาจากปัจจัยต่าง ๆ ดังนี้

-   ต้นทุนเหล็ก ซึ่งรวมถึงอัตราแลกเปลี่ยนเงินตรา และอัตราดอกเบี้ย

-   ขั้นตอนการผลิต
    ชิ้นงานที่ต้องผ่านกระบวนการผลิตหลายขั้นตอนจะมีราคาสูงกว่าชิ้นงานที่ผ่านกระบวนการผลิตที่น้อยขั้นตอนกว่า

-   ราคาตลาด เป็นปัจจัยหนึ่งที่บริษัทฯ ใช้เป็นตัวอ้างอิงหรือพิจารณาในการตั้งราคาขาย
    ทั้งนี้เพื่อให้สามารถแข่งขันในตลาดของอุตสาหกรรมเหล็กได้

บริษัทฯได้จำหน่ายผลิตภัณฑ์ให้กับกลุ่มลูกค้าหรือผู้ประกอบการในอุตสาหกรรมต่าง ๆ
และสัดส่วนการจำหน่ายเมื่อแบ่งตามประเภทของอุตสาหกรรม
ตามข้อมูลของรายได้จากการขายและบริการ ปี 2545 – 2547 มีรายละเอียดดังนี้

  ----------------------------------------- --------- --------- ---------
  ประเภทอุตสาหกรรมของลูกค้า                    ปี 2547    ปี 2546    ปี 2545

  อุตสาหกรรมยานยนต์                           32%       31%       35%

  อุตสาหกรรมการก่อสร้าง                        24%       25%       26%

  อุตสาหกรรมเครื่องใช้ไฟฟ้าและอิเล็กทรอนิกส์         22%       20%       18%

  อุตสาหกรรมเฟอร์นิเจอร์                        3%        6%        4%

  อุตสาหกรรมอื่น ๆ                             19%       18%       17%

  รวม                                       100%      100%      100%
  ----------------------------------------- --------- --------- ---------

หมายเหตุ : การจัดประเภทอุตสาหกรรมของลูกค้าในกลุ่มอุตสาหกรรมการก่อสร้าง
ประกอบด้วยผลิตภัณฑ์

ชิ้นส่วนวัสดุก่อสร้าง และผลิตภัณฑ์อื่น ๆ ที่ใช้เป็นส่วนประกอบอาคาร และงานที่เกี่ยวกับการ

ก่อสร้าง ซึ่งมีการขยายตัวตามอุตสาหกรรมก่อสร้าง

ภาวะการแข่งขันในอุตสาหกรรม

อัตราการใช้เหล็กของอุตสาหกรรมต่าง ๆ ในปี 2547 มีอัตราการขยายตัวเพิ่มขึ้นจากปีก่อน
ซึ่งเป็นผลมาจากการขยายตัวอุตสาหกรรมในกลุ่มยานยนต์ กลุ่มก่อสร้าง และกลุ่มอิเล็กทรอนิกส์
ทำให้ความต้องการใช้เหล็กรีดร้อน เหล็กรีดเย็น รวมทั้งเหล็กเคลือบเพิ่มขึ้นมาก
ซึ่งจากความต้องการของตลาดที่เพิ่มสูงขึ้นนี้
ทำให้เกิดการขาดแคลนเหล็กในช่วงครึ่งปีแรกและราคาเหล็กปรับตัวสูงขึ้นอย่างต่อเนื่อง
ซึ่งคาดว่าราคาเหล็กยังคงสูงขึ้นในปี 2548 ในส่วนของภาครัฐพยายามที่จะกระตุ้นเศรษฐกิจ
โดยเน้นการลงทุนในประเทศให้เพิ่มขึ้น และเปิดโอกาสให้ต่างชาติเข้ามาลงทุนเพิ่ม
รวมทั้งให้การสนับสนุนสำหรับผู้ผลิตภายในประเทศให้มีศักยภาพในการผลิตและการแข่งขันอย่างเสรี

แนวโน้มตลาดเหล็กของไทยในปี 2548 คาดว่าจะยังคงขยายตัวในอัตราที่ต่ำกว่าปี 2547
เนื่องจากยังมีปัญหาต่าง ๆ ที่เกิดขึ้น ไม่ว่าจะเป็นวิกฤตการณ์ทางภาคใต้ ราคาน้ำมันที่สูงขึ้น
และอัตราดอกเบี้ยมีแนวโน้มสูงขึ้น ทำให้การขยายตัวทางเศรษฐกิจชะลอตัวลง
อย่างไรก็ตามจากอุปสงค์ในอุตสาห-กรรมก่อสร้างที่มีอย่างต่อเนื่องทั้งภาครัฐและเอกชน
อีกทั้งอุตสาหกรรมยานยนต์ยังมีการขยายตัว ส่งผลให้แนวโน้มตลาดเหล็กในปี 2548 ยังคงขยายตัว

สำหรับบริษัทฯ คาดว่าจะไม่ได้รับผลกระทบจากปัญหาราคาเหล็กที่จะมีราคาสูงขึ้น
หรือปัญหาเหล็กขาดแคลน เนื่องจาก

-   บริษัทฯ นำเข้าเหล็กจากผู้ผลิตรายใหญ่คือ Nippon Steel Corporation และ Nisshin
    Steel Corporation ที่เป็นคู่ค้ากันมานาน และสามารถขายเหล็กให้บริษัทฯ ได้อย่างเต็มที่

-   บริษัทฯ ซื้อเหล็กในประเทศจากบริษัท สยามยูไนเต็ดสตีล จำกัด
    ซึ่งเป็นบริษัทร่วมลงทุนระหว่าง Nippon Steel Corporation
    กับบริษัทผู้ผลิตในประเทศไทย ที่สามารถขายเหล็กให้กับบริษัทฯ ได้อย่างเพียงพอเช่นกัน
    นอกจากนี้บริษัทฯ ยังซื้อเหล็กภายในประเทศจากบริษัทอื่น ๆ ด้วย

-   ด้านราคาที่มีการปรับตัวสูงขึ้นนั้น ลูกค้าและผู้ประกอบการรับทราบถึงภาวะการตลาดเช่นกัน
    ซึ่งบริษัทฯ จะปรับราคาให้เป็นไปตามภาวะของตลาดที่เกิดขึ้น

สรุปภาวะอุตสาหกรรมที่เกี่ยวข้องกับผลิตภัณฑ์ชิ้นส่วนเหล็กโดยสังเขป ได้ดังนี้

อุตสาหกรรมยานยนต์
ด้วยประเทศไทยยังต้องประสบกับปัจจัยเสี่ยงที่จะหยุดยั้งการขยายตัวทางเศรษฐกิจ
การปรับขึ้นของราคาน้ำมันเบนซินและดีเซล และภาวะเศรษฐกิจที่ชะลอตัว
รวมถึงอัตราดอกเบี้ยที่ปรับตัวสูงขึ้น เหล่านี้ล้วนมีผลต่อการตัดสินใจซื้อของคนในประเทศ
แต่จากการที่ผู้ผลิตได้มีการเปิดตัวยานยนต์รุ่นใหม่ออกสู่ตลาดอย่างต่อเนื่อง
และการที่ภาครัฐมีการปรับปรุงโครงสร้างภาษีสรรพสามิตรถยนต์
ทำให้รถยนต์บางประเภทมีภาระภาษีที่ลดลงกว่าเดิม
ต่างก็เป็นปัจจัยบวกที่กระตุ้นและตอบสนองความต้องการของผู้บริโภค

ปัญหาของผู้ผลิตในอุตสาหกรรมยานยนต์ คือ
ต้นทุนการผลิตรถยนต์โดยรวมได้รับผลกระทบจากการปรับราคาเพิ่มขึ้น
อันเนื่องมาจากราคาวัตถุดิบหลายอย่างปรับราคาเพิ่มขึ้น โดยเฉพาะเหล็กที่นำมาผลิตรถ
ซึ่งผู้ผลิตได้หาทางแก้ไขปัญหานี้ด้วยการพัฒนานวัตกรรมการผลิตเพื่อลดต้นทุน

ด้านการส่งออก จากการที่ประเทศไทยได้ทำข้อตกลงเขตการค้าเสรี (FTA)ไทย-ออสเตรเลีย
ที่มีผลตั้งแต่วันที่ 1 มกราคม 2548
ส่งผลดีต่อขีดความสามารถในการแข่งขันของอุตสาหกรรมยานยนต์ไทย
เนื่องจากรถยนต์ที่ส่งไปจากเมืองไทย จะได้เปรียบคู่แข่งขันด้านราคา จากอัตราภาษีนำเข้าที่ลดลง
รวมถึงกลุ่มอุปกรณ์และอะไหล่รถยนต์
ซึ่งเป็นกลุ่มอุตสาหกรรมที่อยู่ในความต้องการตลาดรถยนต์ของออสเตรเลีย

  อุตสาหกรรมการก่อสร้าง โดยภาพรวมของกลุ่มธุรกิจก่อสร้างยังคงมีอัตราการขยายตัว

อย่างต่อเนื่อง แต่เป็นไปแบบช้า ๆ เนื่องจากปัญหาด้านวัตถุดิบที่มีการปรับตัวเพิ่มสูงขึ้น
ปัญหาเงินเฟ้อในปีที่ผ่านมาส่งผลให้วัสดุก่อสร้างบางรายการปรับตัวสูงขึ้นเช่นกัน
และปัญหาด้านเศรษฐกิจและการเมืองภายในประเทศ
ทำให้การลงทุนทั้งจากภายในและภายนอกประเทศชะลอตัว ซึ่งภาครัฐพยายามหามาตรการต่าง ๆ
มารองรับ เพื่อลดปัญหาดังกล่าว

ในด้านของผู้ประกอบการ การแข่งขันด้านราคามีมากขึ้น และปัญหาการขาดสภาพคล่อง
อันเนื่องจากสภาวะขาดทุนที่มาจากราคาวัตถุดิบที่เพิ่มขึ้น
ซึ่งผู้ประกอบการเป็นผู้ที่ได้รับผลกระทบโดยตรง จากปัจจัยต่าง ๆ
ดังกล่าวข้างต้นส่งผลให้อุตสาหกรรมการก่อสร้างในปี 2548
ต้องปรับตัวไปตามสภาวะเศรษฐกิจและการขยายตัวของธุรกิจโดยรวมของประเทศ

อุตสาหกรรมเครื่องใช้ไฟฟ้าและอิเล็กโทรนิกส์ ในปี 2548
ตลาดเครื่องใช้ไฟฟ้าในประเทศส่วนใหญ่ยังดีอยู่ เนื่องจากการขยายตัวของที่อยู่อาศัย
ประกอบกับผู้ประกอบการใช้กลยุทธ์ส่งเสริมการขายอย่างต่อเนื่อง
และการชะลอการทำสงครามราคาระหว่างกัน แต่หันมาใช้กลยุทธ์ด้านเทคโนโลยีของสินค้า
ทั้งนี้คาดว่าตลาดเครื่องใช้ไฟฟ้าและอิเล็กทรอนิกส์รวมทั้งระบบในประเทศจะขยายตัวเพิ่มขึ้น

ด้านการส่งออกที่มีตลาดส่งออกหลัก คือ สหรัฐอเมริกา ญี่ปุ่น สหภาพยุโรป และอาเชียน
มีแนวโน้มการแข่งขันที่รุนแรงขึ้น
และต้องประสบกับปัญหาการยกมาตรการกีดกันทางการค้าด้านภาษีและมิใช่ด้านภาษีมาใช้
ขณะเดียวกันยังต้องเสียเปรียบด้านราคาจากประเทศคู่แข่งขันสำคัญอย่างจีน
ดังนั้นหน่วยงานของรัฐและเอกชน จึงได้ร่วมกันทำการศึกษา
เพื่อเตรียมความพร้อมของอุตสาหกรรมไฟฟ้าและอิเล็กทรอนิกส์ไทยในการขยายความร่วมมือทางเศรษฐกิจไปยังกลุ่มประเทศต่าง
ๆ

ทั้งนี้จากข้อตกลงเขตการค้าเสรี (FTA) ไทย-ออสเตรเลีย
ส่งผลดีต่ออุตสาหกรรมเครื่องใช้ไฟฟ้าและอิเล็กทรอนิกส์ด้วยเช่นกัน กล่าวคือ
ผู้ส่งออกเครื่องใช้ไฟฟ้าได้เตรียมการที่จะส่งออกสินค้าไปออสเตรเลียเพิ่มขึ้น
แต่ทั้งนี้จีนยังเป็นคู่แข่งขันที่สำคัญ เพราะแม้ไทยจะได้สิทธิประโยชน์ด้านภาษีที่ลดลง
แต่เมื่อเทียบกับสินค้าจากจีนซึ่งมีราคาถูกแล้ว ราคาคงแตกต่างกันไม่มาก
ดังนั้นไทยจะต้องแข่งขันกับจีนในเรื่องคุณภาพด้วย เพื่อทำให้ได้เปรียบยิ่งขึ้น

อุตสาหกรรมเฟอร์นิเจอร์ มีแนวโน้มเจริญเติบโตตามสภาวะเศรษฐกิจ
และมีความร่วมมือกับต่างประเทศมากขึ้น เพื่อพัฒนาด้านรูปแบบ และเทคนิคในการผลิตให้ทันสมัย
และทันต่อความต้องการที่แปรเปลี่ยนอยู่ตลอดเวลา

สำหรับส่วนแบ่งทางการตลาดของบริษัท ศูนย์บริการเหล็กสยาม จำกัด (มหาชน)
เมื่อพิจารณาธุรกิจผลิตและจำหน่ายเหล็กแผ่นและเหล็กม้วน
รวมทั้งการให้บริการรับจ้างตัดเหล็กให้แก่กลุ่มผู้ประกอบการในอุตสาหกรรมการผลิตต่าง ๆ
มีผู้ประกอบการรายใหญ่ที่ประกอบธุรกิจในลักษณะเดียวกันทั้งสิ้นประมาณ 9 ราย
และมีมูลค่าการตลาดประมาณ 3,800 ล้านบาท ซึ่งบริษัทฯ มีส่วนแบ่งทางการตลาดประมาณร้อยละ
8 ของมูลค่าตลาดทั้งหมด โดยส่วนแบ่งทางการตลาดในส่วนของผู้ประกอบการรายใหญ่ มีดังนี้

  ---------------------------------------- ------------------------------
  รายชื่อผู้ประกอบการรายใหญ่                    ร้อยละของส่วนแบ่งการตลาด

  บริษัท เอ็มซี เมทัลเซอร์วิสเอเซีย (ประเทศไทย)    29
  จำกัด                                     

  บริษัท ยูไนเต็ดคอยล์เซ็นเตอร์ จำกัด              21

  บริษัท ซีเอส เมทัล จำกัด                      11

  บริษัท ไทยปิยะค้าเหล็ก จำกัด                   9

  บริษัท เซ็นทรัล เมทัล จำกัด                    8

  บริษัท ศูนย์บริการเหล็กสยาม จำกัด (มหาชน)       8

  บริษัท บางกอกคอยล์ เซ็นเตอร์ จำกัด             8

  บริษัท โลหะกิจสตีล จำกัด                      4

  บริษัท สยามไฮเทคสตีลเซ็นเตอร์ จำกัด            1

  อื่น ๆ                                     1

  รวม                                      100
  ---------------------------------------- ------------------------------

ที่มา : ข้อมูลงบการเงินจากกระทรวงพาณิชย์ โดยใช้รายได้จากการขายของปี 2546
เป็นฐานในการประมาณ

สำหรับในส่วนของผลิตภัณฑ์วัสดุก่อสร้าง ซึ่งเป็นผลิตภัณฑ์ที่ทำรายได้ให้แก่บริษัทฯ
ในสัดส่วนประมาณร้อยละ 24 ของมูลค่าการจำหน่ายทั้งหมดโดยใช้เหล็กแผ่นนั้น
ผลิตภัณฑ์จะมีรูปแบบที่คล้ายกัน โดยราคาจะแตกต่างกันไปตามประเภทและคุณภาพของวัตถุดิบ
โดยบริษัท ศูนย์บริการเหล็กสยาม จำกัด (มหาชน) มีส่วนแบ่งทางการตลาดในอัตราร้อยละ 30
ของมูลค่าตลาดรวมประมาณ 2,200 ล้านบาท

รายชื่อคู่แข่งขันที่สำคัญที่มีการผลิตหลังคา และผนังในสายผลิตภัณฑ์ ได้แก่

บริษัท บีเอชพี สตีล บิลดิ้ง โพรดักส์ (ไทยแลนด์) จำกัด

บริษัท สยามคัลเลอร์ชีท จำกัด

บริษัท ธารบุตร จำกัด

และบริษัทอื่น ๆ

(3) การจัดหาผลิตภัณฑ์หรือบริการ

(1) การผลิต

  โรงงาน : จำนวน 3 แห่ง

  กำลังการผลิตเต็มที่ : 600,000 ตันต่อปี

(2) การจัดหาวัตถุดิบหรือผลิตภัณฑ์

ประเภทวัตถุดิบ

1.  เหล็กรีดร้อน หรือ เหล็กแผ่นดำ (Hot Rolled Steel Sheet)
    จัดเป็นเหล็กประเภททรงแบน หรือเหล็กแผ่น (Flat Product)
    ซึ่งนำไปใช้ในอุตสาหกรรมหลายประเภท เช่น อุต-สาหกรรมโครงสร้างเหล็ก คลังสินค้า
    รถยนต์ ชิ้นส่วนอุปกรณ์ไฟฟ้า และชิ้นส่วนตู้คอนเทนเนอร์ เป็นต้น

2.  เหล็กรีดเย็น หรือ เหล็กแผ่นขาว (Cold Rolled Steel Sheet)
    เป็นผลิตภัณฑ์ที่แปรรูปมาจากเหล็กแผ่นรีดร้อน โดยส่วนใหญ่จะนำไปใช้ในอุตสาหกรรมรถยนต์
    เครื่องใช้ไฟฟ้า เฟอร์นิเจอร์ รวมทั้งวัตถุดิบในการผลิตเหล็กเคลือบ

3.  เหล็กแผ่นเคลือบสังกะสี (Electro Galvanized Steel)
    เป็นเหล็กที่มีคุณสมบัติในการป้องกันสนิมและการกัดกร่อนได้ดี รวมทั้งงานที่มีการพ่นสี
    โดยใช้ในอุตสาหกรรมการผลิตเครื่องใช้ไฟฟ้า เช่น เครื่องซักผ้า ตู้เย็น
    และเครื่องปรับอากาศ งานเฟอร์นิเจอร์และการตกแต่งด้านสถาปัตยกรรมต่าง ๆ
    และอุตสาหกรรมรถยนต์ เช่น ตัวถังรถยนต์ หม้อ-กรองอากาศ และถังน้ำมัน
    นอกจากนี้ยังใช้ในงานอื่น ๆ ได้แก่ ทำแผ่นป้ายทะเบียน ป้ายสัญญาณจราจร
    และภาชนะบรรจุต่าง ๆ

4.  เหล็กชุบสังกะสี (Hot Dip Galvanized Steel)
    เป็นเหล็กที่มีคุณสมบัติป้องกันการเกิดสนิมและการกัดกร่อนได้ดี
    สามารถใช้งานได้ทันทีโดยไม่ต้องพ่นสีก็ได้ ซึ่งส่วนใหญ่จะใช้ในการทำอุปกรณ์ไฟฟ้า เช่น
    เฟอร์นิเจอร์ ตู้เย็น ตู้แช่ ชิ้นส่วนเครื่องปรับอากาศ ชิ้นส่วนในอุปกรณ์ไฟฟ้า
    อุปกรณ์ท่ออากาศต่าง ๆ และใช้ทำรางน้ำ นอกจากนี้ยังใช้ในอุตสาหกรรมก่อสร้าง ได้แก่
    การทำหลังคา และใช้ตกแต่งงานสถาปัตยกรรมต่าง ๆ

5.  เหล็กเคลือบอลูมิเนียม (Aluminium Coated Steel)
    เป็นเหล็กชนิดที่ป้องการเกิดสนิมและการกัดกร่อนได้ดี สามารถทนความร้อนได้สูง
    รวมทั้งมีคุณสมบัติในการสะท้อนความร้อนได้ดี
    โดยใช้ทำอุปกรณ์และชิ้นส่วนที่ต้องอยู่ใกล้ความร้อน ได้แก่ ท่อไอเสีย อุปกรณ์เตาอบ เตาแก๊ส
    ห้องอบสี ท่อนำความร้อน รวมทั้งใช้ทำแผ่นพื้น และแผ่นหลังคา อาคารโรงงาน สถานที่ต่าง ๆ

6.  เหล็กเทรินชีท (Terne Sheet) เป็นเหล็กเคลือบตะกั่วและดีบุกที่ใช้ป้องกันการกัดกร่อน
    และการเกิดสนิมได้ดีโดยเฉพาะกับส่วนที่ต้องสัมผัสกับสารเคมี เช่น น้ำมัน สี ทินเนอร์ เป็นต้น
    นอกจากนี้ยังมีคุณสมบัติในการพ่นสีได้ดีโดยส่วนใหญ่จะใช้ทำอุปกรณ์รถยนต์ ได้แก่ ถังน้ำมัน
    หม้อน้ำรถยนต์ ที่กรองอากาศ และที่กรองน้ำมัน
    นอกจากนี้ยังใช้ทำอุปกรณ์และชิ้นส่วนเครื่องใช้ไฟฟ้า

7.  เหล็กซิลิคอน (Silicon Steel) เป็นเหล็กที่มีค่าสัมประสิทธิ์การสูญเสียพลังงานต่ำ
    และใช้ในอุตสาหกรรมเครื่องใช้ไฟฟ้า เช่น ทำ Core Motor และหม้อแปลงไฟฟ้า เป็นต้น

8.  เหล็กเคลือบสี (Colored Sheet) เป็นเหล็กชุบสังกะสี
    ทำให้ป้องกันการกัดกร่อนและการเกิดสนิมได้ดีมาก นำไปใช้งานได้ทันทีโดยไม่ต้องพ่นสีอีก
    ทำให้ประหยัดเวลา และเหมาะสำหรับทำแผ่นพื้น แผ่นหลังคาโรงงาน
    รวมทั้งทำชิ้นส่วนอุปกรณ์เครื่องใช้ไฟฟ้า ได้แก่ ผนังเครื่องซักผ้า และตู้เย็น เป็นต้น

9.  เหล็กสแตนเลส (Stainless Steel) เป็นเหล็กที่ป้องกันการกัดกร่อนและการเกิดสนิมได้ดี
    เหมาะสำหรับทำอุปกรณ์เครื่องครัวและเครื่องใช้ต่าง ๆ เช่น ลิฟท์ ท่อ
    รวมทั้งอุปกรณ์ชิ้นส่วนรถยนต์ที่ต้องการเพิ่มความสวยงาม

  สำหรับวัตถุดิบอื่น ๆ ที่ใช้ในการผลิตประกอบด้วย บรรจุภัณฑ์และวัสดุสิ้นเปลือง

  (Spare Parts) เช่น น็อต สกรู และตัวเชื่อม เป็นต้น

แหล่งที่มาของวัตถุดิบ

  บริษัทฯ ซื้อวัตถุดิบทั้งจากในประเทศ และนำเข้าจากต่างประเทศ โดยการนำเข้าวัตถุดิบที่

สำคัญ ได้แก่ เหล็กแผ่น และเหล็กม้วน เนื่องจากลูกค้าบางรายของบริษัทฯ
ต้องการสินค้าที่มีคุณภาพดี จึงต้องสั่งซื้อวัตถุดิบจากผู้ผลิตเหล็กที่ประเทศญี่ปุ่น
ซึ่งสามารถผลิตเหล็กที่มีคุณภาพดี โดยบริษัทฯ ใช้วัตถุดิบส่วนใหญ่จากผู้ผลิตเหล็กรายใหญ่ 2 ราย
ได้แก่ Nippon Steel Corporation และ Nisshin Steel Corporation โดยบริษัทฯ
ได้สั่งซื้อผ่านบริษัทตัวแทนจำหน่าย ได้แก่ Okaya & Co., Ltd.
สำหรับการซื้อในประเทศนั้นส่วนใหญ่จะซื้อจากบริษัท สยามยูไนเต็ดสตีล จำกัด โดยบริษัทฯ
สั่งซื้อผ่านบริษัทตัวแทนจำหน่ายได้แก่ บริษัท ช. สยามสุริยะ จำกัด

สำหรับการสั่งซื้อวัตถุดิบจากประเทศญี่ปุ่นนั้น เนื่องจากนโยบายของผู้ผลิตเหล็กส่วนใหญ่ที่กำหนดไว้ว่า
ผู้ผลิตเหล็กจะขายผ่านตัวแทนจำหน่ายเหล็กเท่านั้น
โดยที่ตัวแทนจำหน่ายเหล็กเหล่านี้จะได้รับผลตอบแทนในรูปของค่านายหน้า (Commission)
จากผู้ผลิตเหล็ก ซึ่งในส่วนของบริษัทฯ ที่สั่งซื้อผ่าน Okaya & Co., Ltd.
ไม่ได้มีการทำสัญญาการสั่งซื้อระหว่างกันแต่อย่างใด แต่จะเป็นการสั่งซื้อเป็นคราว ๆ ไป
เนื่องจากเป็นคู่ค้าต่อกันมาเป็นเวลานานแล้ว และยังเป็นผู้ร่วมทุนของบริษัทฯ อีกด้วย

+----------------------------------+-----------------------------------+
| ผู้ผลิต/เหมืองแร่เหล็ก                 | ตัวแทนจำหน่ายที่บริษัทฯ สั่งซื้อวัตถุดิบ       |
+----------------------------------+-----------------------------------+
| ซื้อจากต่างประเทศ :                 | Okaya & Co., Ltd.                 |
|                                  |                                   |
| 1.  Nippon Steel Corporation     | Okaya & Co., Ltd.                 |
|                                  |                                   |
| 2.  Nisshin Steel Corporation    |                                   |
+----------------------------------+-----------------------------------+
| ซื้อในประเทศ :                     | บริษัท ช. สยามสุริยะ จำกัด             |
|                                  |                                   |
| บริษัท สยามยูไนเต็ดสตีล จำกัด          |                                   |
+----------------------------------+-----------------------------------+

หมายเหตุ :

1.  Okaya & Co., Ltd. ดำเนินธุรกิจเป็นตัวแทนจำหน่ายเหล็ก เครื่องจักรกลโลหะ ท่อเหล็ก
    และผลิตภัณฑ์เคมี โดยเป็นตัวแทนจำหน่ายเหล็กให้กับ Nippon Steel Corporation และ
    Nisshin Steel Corporation

2.  Nippon Steel Corporation ดำเนินธุรกิจเป็นผู้ผลิตเหล็กรายใหญ่แห่งหนึ่งของโลก
    ซึ่งเป็นแหล่งผลิตเหล็กที่มีคุณภาพสูงและมีการจำหน่ายผ่านตัวแทนจำหน่าย โดยมี Okaya &
    Co., Ltd. เป็นหนึ่งในตัวแทนจำหน่ายผลิตภัณฑ์เหล็ก นอกจากนี้ Nippon Steel
    Corporation ได้ถือหุ้นใน Okaya & Co., Ltd. ด้วย

3.  Nisshin Steel Corporation ดำเนินธุรกิจเป็นผู้ผลิตเหล็กของประเทศญี่ปุ่น

สัดส่วนการสั่งซื้อวัตถุดิบ

  ปริมาณ : เมตริกตัน

  มูลค่า : ล้านบาท

  ------------------------ --------- ---------- --------- ---------- -------- ----------
                           2547                 2546                 2545     

  การสั่งซื้อวัตถุดิบ             ปริมาณ     มูลค่า       ปริมาณ     มูลค่า       ปริมาณ    มูลค่า

  ซื้อเหล็กจากต่างประเทศ :                                                        

  Okaya & Co., Ltd.        40,647    1,233.41   35,197    872.53     27,046   634.27

  อื่น ๆ                     3,987     151.18     4,390     127.54     8,519    215.01

  รวมการสั่ง                 44,634    1,384.59   39,587    1,000.07   35,565   849.28
  ซื้อเหล็กจากต่างประเทศ                                                          

  ซื้อเหล็กจากในประเทศ :                                                         

  ช. สยามสุริยะ              52,789    1,448.75   35,134    720.88     35,462   608.30

  สยามนิปปอนสตีลไพพ์          125       4.84       69        2.83       33       1.44

  สหไทยสตีลไพพ์              --        --         --        --         114      1.60

  อื่น ๆ                     16,489    407.32     29,157    563.63     16,955   298.16

  รวมการสั่งซื้อเหล็กในประเทศ   69,403    1,860.91   64,360    1,287.34   52,564   909.50

  รวมการสั่งซื้อเหล็กทั้งหมด      114,037   3,245.50   103,947   2,287.41   88,129   1,758.78
  ------------------------ --------- ---------- --------- ---------- -------- ----------

  ------------------------- -------- --------- -------- --------- -------- ---------
                            2547               2546               2545     

  สัดส่วนการสั่งซื้อวัตถุดิบ         สัดส่วน              สัดส่วน              สัดส่วน    

  การสั่งซื้อเหล็กจากต่างประเทศ :                                                

  Okaya Co., Ltd.           35.64%             33.86%             30.69%   

  อื่น ๆ                      3.50%    39.14%    4.22%    38.08%    9.67%    40.36%

  การสั่งซื้อเหล็กจากในประเทศ :                                                 

  ช. สยามสุริยะ               46.29%             33.80%             40.24%   

  อื่น ๆ                      14.57%   60.86%    28.12%   61.92%    19.40%   59.64%

  รวม                                100.00%            100.00%            100.00%
  ------------------------- -------- --------- -------- --------- -------- ---------

ทั้งนี้ Nippon Steel Corporation และ Nisshin Steel Corporation
เป็นผู้ผลิตเหล็กรายใหญ่ โดยเฉพาะ Nippon Steel Corporation เป็นผู้ผลิตเหล็ก 5
อันดับแรกของโลก ที่มีความสามารถในการผลิตเหล็กให้กับลูกค้าได้อย่างเพียงพอและทันเวลา
ซึ่งจากความสัมพันธ์ที่ดีของบริษัทฯ กับบริษัทผู้ผลิตเหล็ก และบริษัทผู้แทนจำหน่าย
เป็นที่เชื่อมั่นได้ว่าบริษัทฯ จะไม่ได้รับผลกระทบหรือความเสียหายใด ๆ
จากผู้ผลิตและผู้แทนจำหน่ายดังกล่าวข้างต้น

ผลกระทบกับสิ่งแวดล้อม

บริษัทฯ มีการดำเนินการและป้องกันกับของเสีย หรือเศษวัสดุที่เหลือจากกระบวนการผลิต
เพื่อไม่ให้เกิดผลกระทบต่อสิ่งแวดล้อมภายนอก และสภาพแวดล้อมในการทำงาน ดังนี้

+---------------------------------------+------------------------------+
| ของเสียที่เกิดขึ้น                          | การจัดการ                     |
+---------------------------------------+------------------------------+
| เศษเหล็กเหลือจากการตัด                   | ขายให้กับผู้ได้รับอนุญาต นำกลับไปผลิต |
|                                       |                              |
|                                       | เป็นผลิตภัณฑ์อื่น                  |
+---------------------------------------+------------------------------+
| เศษไม้จากการทำลัง (ลังไม้รองเหล็ก)         | ขายให้กับผู้ได้รับอนุญาต นำกลับไปผลิต |
|                                       |                              |
|                                       | เป็นผลิตภัณฑ์อื่น                  |
+---------------------------------------+------------------------------+
| น                                     | ขายให้กับผู้ได้รับอนุญาต นำกลับไปผลิต |
| ้ำมันเครื่องและน้ำมันไฮโดรลิกที่หมดอายุการใช้งาน |                              |
|                                       | เป็นผลิตภัณฑ์อื่น                  |
+---------------------------------------+------------------------------+
| ขยะปนเปื้อนน้ำมันและสารเคมี                | ส่งผู้ได้รับอนุญาต นำไปกำจัด        |
+---------------------------------------+------------------------------+
| เศษฝุ่นจากการทำลังไม้                     | ใช้เครื่องดูดมากักเก็บไว้           |
|                                       | นำไปใช้ซับน้ำมัน                 |
+---------------------------------------+------------------------------+

  (4) งานที่ยังไม่ได้ส่งมอบ

งานที่ยังไม่ได้ส่งมอบของบริษัทฯ ณ วันที่ 31 ธันวาคม 2547 มีมูลค่าประมาณ 294.12 ล้านบาท
ซึ่งส่วนใหญ่เป็นผลิตภัณฑ์ชิ้นส่วนวัสดุก่อสร้างที่โครงการอยู่ระหว่างขั้นตอนของการดำเนินงานติดตั้งที่ยังไม่แล้วเสร็จ
และยังไม่ส่งมอบงาน